《故人》
宋代·赵崇嶓

故人西南风，遗我一束诗。
长哦结幽想，慌惚若见之。
游云霭层霄，聚散安可期。
虚空闻妙音，意重千金赀。
相思若行月，一夕天之涯。
闲窗穿梦魂，碧草春离离。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。